**НАРОДНО ЧИТАЛИЩЕ „ПРОБУДА - 1990 г.“ ПАЗАРДЖИК**

**гр. Пазарджик, п.к.4401,кв. „Изток“,ул. „Бузлуджа“ № 23**

**e-mail:chitalishteprobudapz@abv.bg**

ГОДИШЕН ПЛАН

за развитиена читалищната дейност на

Народно Читалище „ Пробуда-1990г.“

гр. Пазарджик за 2024 г.

Народно читалище „Пробуда-1990 г.“ Пазарджик е единствената културна институция в кв. „Изток“ и обслужва население със смесен етнически произход – предимно роми и турци.

Сградата е от 250 кв. м. площ – общинска собственост, дадена за безвъзмездно ползване от Кмета на Община Пазарджик, с преден и заден двор. През годините салона на читалището беше място за изява на малки и големи творци и изпълнители. Провеждахме викторини, рецитали и тържества с деца и ученици от съседните детски градини и училища. В момента салона и сцената са неизползваеми и много опасни, защото имат нужда от спешен и неотложен ремонт. През годините многократно е сигнализирано за проблема, но до момента той не е решен. Наскоро имахме посещение от РЗИ – гр. Пазарджик, бяхме предупредени, че ще има предписания. **Нямаме тоалетна**. Тя се намира в подземието, за да стигнем до нея преминаваме под падащия и изгнил каратаван. **Покрива над гримьорните вече се срутва, като това застрашава не само работещите, посетителите в читалището, а и хората, които преминават по пътя.** Има отправени писмени искания до Кмета на Община Пазарджик, последното е **с вх.№ 25-00-79/ 27.09.2023 г.,** но няма отговор и следователно проблема не е решен.

**Ремонтът на читалищната сграда** е най-важния приоритет в Годишният План на читалището за 2024 година, за да може да се работи и посещава безопасно.

**Библиотеката** в читалището е нашата гордост. През годините тя е съхранявала и съхранява безценният интелектуален труд – книгата. И въпреки лошата и опасна материална база имаме и силни страни.

**Единствен културен институт в квартал със смесени етноси.**

ОСНОВНИ ПРИОРИТЕТИ НА ДЕЙНОСТТА:

Програмата ни е ориентирана към развитието и обогатяването на културния живот, задоволяването на потребностите на гражданите в този специфичен квартал на града ни.

* Да подпомагаме образованието и социалните потребности на общността.
* Да предоставяме индивидуална помощ за хора в неравностойно положение (социално слаби и неграмотни),чрез безплатна административна, трудово-правна информация и консултация, попълване на документи.
* Да съхраняваме и популяризираме традиционната култура на ромите и запознаване и приобщаване към българската култура и традиции.

**ОСНОВНИ ЦЕЛИ НА ДЕЙНОСТТА:**

* Постоянно да се търсят нови и актуални форми за работа чрез съвременните технологии.
* Читалището да продължи да работи, като изпълнява своите културно-просветни, социални, информационни функции.
* Обновяване и укрепване на материално-техническата база, чрез средства предвидени в общинския бюджет.
* За изпълнение на основните цели съществен е приноса на: Библиотеката и Детски творчески клуб „Дъга“ :

Основни библиотечни дейности:

* Актуализация на библиотечния фонд и кандидатстване при възможност по проект към Министерство на културата за обновяване с нова и търсена литература:

 Дата: целогодишно 2024 г.

 Място: Библиотеката

 Организатор: библиотекар

* Библиотеката да използва нови форми за обслужване, когато това е необходимо.

 Дата: целогодишно 2024 г.

 Място: Библиотеката

 Организатор: библиотекар

* Да се провеждат библиотечни уроци с учениците от съседните училища.

 Дата: целогодишно 2024 г.

 Място: Библиотеката

 Организатор: библиотекар

* Да се организират детски утра по теми от календара за бележити дати и събития.

 Дата: март, април, май 2024 г.

 Място: Библиотеката

 Организатор: библиотекар

* Да се подреждат библиотечни витрини тематично.

 Дата: целогодишно 2024 г.

 Място: Библиотеката

 Организатор: библиотекар

* Да се поиска от Община Пазарджик осигуряване намултифункционално устройство – принтер, скенер и ксерокс за работа в библиотеката, както и средства за интернет.

Дата: февруари 2024 г.

**Детски Творчески Клуб „Дъга“ – с кръжок „Слово“, кръжок Изобразително изкуство“ и кръжок „Екология“.**

Кръжоците да продължат с индивидуалната форма за работа при децата, съобразена с техните творчески възможности.

 Дата: Целогодишно 2024г.

 Място:НЧ „Пробуда-1990г.“

 Организатор: секретар

* Да се канят местни творци за срещи и запознаване с творчеството им. Среща с детски автор за седмицата на „Детската книга и изкуствата за деца“

 Дата: месец април 2024 г.

 Място: НЧ„Пробуда-1990 г.“

 Организатор: секретар

* Да се развива и обогатява светогледа на малките кръжочници, чрез книгата и изкуствата за деца.

 Дата: целогодишно 2024г.

 Място:Читалището и библиотеката

 Организатор: секретар и библиотекар

* Да опознават и пазят даровете на природата, чрез формите на кръжок „Екология“.

 Дата: целогодишно 2024 г.

 Място: НЧ“Пробуда-1990 г.“

 Организатор: секретар

КЛУБ ЗА СОЦИАЛЕН ДИАЛОГ:

* Да продължи добрата комуникация с институциите от града.
* Да се канят специалисти по актуални теми, трудово-правни и здравни беседи.
* Да продължи предоставянето на безплатна административна и социална помощ.
* Да се привличат родителите на децата посещаващи читалището.

 Срок:постоянен

 Място: читалището

 Организатор: секретар

ФИНАНСОВА ДЕЙНОСТ:

Читалищното настоятелство да търси допълнителни възможности и средства за частичен ремонт на рушащата се част от читалищната сграда – покрива над двете гримьорни, сцената и дограмата в салона, както и фасадата на сградата.

Ръководството при читалището редовно да провежда заседания за решаване на текущи проблеми и активно да привлича нови читалищни членове.

 Редовно да се води финансовата документация, чрез двустранно счетоводно отчитане.

 Секретар:…………….

 **/**Борислава Лесова**/**